Ожалошћена породица/5
ПОЈАВА V

ПОРОДИЦА, ПРЕЂАШЊИ

АГАТОН (испред осталих): А, а... кафа! Доцкан мало, али можемо и овако с ногу! (Узима шољу и у два гутљаја испије и настави пут.) 
ТАНАСИЈЕ (иде за Агатоном, узима шољу и сркне): Колико само да сркнем. (Одлази за Агатоном.) 
СИМКА (иде за Танасијем): Хвала, ја пред подне не пијем кафу. (Одлази за Танасијем.) 
ПРОКА (иде за Симком): Хвала, ја не пијем кафу. (Одлази за Симком.) 
ВИДА (сркне па одмах остави шољу): Јух, па ово хладно као лед. (Одлази за Проком.) 
ТРИФУН (узима шољу): Ја ћу понети, па уз пут. (Одлази носећи шољу.) 
ГИНА (уздишући): Хвала, није ми до кафе! (Одлази за Трифуном.) 
САРКА (иде за Гином): Хвала, ја не смем да пијем кафу због узбуђења. (Одлази за Гином.) 
МИЋА (полазећи за Сарком, Даници): Видећете, ствар је врло једноставна! 
ПОРОДИЦА (замакне лево). 
 

Ожалошћена породица